**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

APSTIPRINĀTI

ar Dobeles novada domes

2022. gada 28. aprīļa

lēmumu Nr. 201/7

(protokols Nr.7)

**2022. gada 28. aprīlī**

**Dobeles novada domes saistošie noteikumi Nr.16**

**Par sabiedrisko kārtību Dobeles novada stadionos, sporta laukumos un bērnu rotaļu laukumos**

*Izdoti saskaņā ar*

*likuma “Par pašvaldībām” 43. panta pirmās daļas 4. punktu,*

*Pirotehnikas izstrādājumu aprites likuma 17.panta piekto daļu*

1. **Vispārīgie noteikumi**
2. Saistošie noteikumi (turpmāk – Noteikumi) nosaka kārtību, kāda jāievēro stadionos, sporta laukumos un bērnu rotaļu laukumos (turpmāk – laukumi) Dobeles novada administratīvajā teritorijā, paredzot administratīvo atbildību par Noteikumu neievērošanu. Noteikumi ir izstrādāti, lai nodrošinātu sabiedrisko kārtību un drošību laukumos Dobeles administratīvās teritorijā.
3. Noteikumi ir saistoši visām fiziskajām un juridiskajām personām, kuras apmeklē laukumus un rīko tur pasākumus.
4. Laukumu saraksts, uz kuriem attiecas Noteikumi, noteikti Noteikumu pielikumā.
5. Laukumu sastāvā ietilpst apgaismojums, stādījumi, aprīkojums, būves un to elementi.
6. Laukumi paredzēti iedzīvotāju aktīvai un pasīvai atpūtai, ar prioritāti bērnu un pusaudžu veselības, fiziskās un garīgās attīstības nostiprināšanai.
7. **Laukumu darbības organizācija**
8. Bērnu rotaļu laukumu apmeklējumi ir bez maksas.
9. Stadionu izmantošana notiek saskaņā ar stadiona izmantošanas grafiku, kuru apstiprina Dobeles novada Sporta pārvaldes vadītājs. Stadiona izmantošanas grafiks ir publiski pieejams stadiona teritorijā vai pie atbildīgās personas.
10. Stadionu skrejceļu izmantošana fiziskām personām ir bez maksas, ievērojot stadionu izmantošanas grafiku un darba laiku.
11. Organizācijām vai privātpersonām plānotās aktivitātes un pasākumus atļauts organizēt stadionos vai to teritorijā saskaņā ar Dobeles novada pašvaldības iestāžu maksas pakalpojumiem, iepriekš saskaņojot pasākumu norisi ar Dobeles novada Sporta pārvaldi.
12. Sporta laukumi apmeklētājiem ir bez maksas.
13. **Kārtības noteikumi**
14. Laukumos aizliegts:
    1. ienest un izmantot jebkura veida pirotehnikas priekšmetus, uguņošanas ierīces, lāpas un dūmu sveces un tamlīdzīgus priekšmetus, izņemot Pašvaldības rīkotos vai ar Dobeles novada Sporta pārvaldi saskaņotos publiskos pasākumos;
    2. ienest stikla taru, lietot alkoholiskos dzērienus, citas apreibinošas vielas, atrasties to iespaidā, smēķēt;
    3. ienest indīgas vielas, ieročus, sprāgstvielas;
    4. ienest visa veida stikla, metāliska, koka vai cita veida priekšmetus, kas varētu tikt izmantoti kā ieroči, vai citā veidā traucēt laukumu izmantošanu un apdraudēt cilvēku dzīvību, veselību un drošību;
    5. ievest dzīvniekus, izņemot Pašvaldības rīkotos vai ar Dobeles novada Sporta pārvaldi saskaņotos publiskos pasākumos;
    6. braukt ar motorizētiem transporta līdzekļiem, izņemot teritoriju apkalpojošos transporta līdzekļus vai Pašvaldības rīkotos vai ar Dobeles novada Sporta pārvaldi saskaņotos publiskos pasākumos;
    7. laukumos ar specializēto segumu braukt ar velosipēdiem, skrituļdēļiem, skrituļslidām, skrejriteņiem un bērnu ratiem, izņemot Pašvaldības rīkotos vai ar Dobeles novada Sporta pārvaldi saskaņotos publiskos pasākumos;
    8. izmantot laukumus tam neparedzētajiem mērķiem;
    9. lietot rotaļu laukumos izvietotās ierīces neatbilstoši to paredzētajai nestspējai, ekspluatācijai;
    10. izmantot rotaļu laukumu elementus lietus laikā, uzreiz pēc lietus un laika periodā, kad klimatiskie apstākļi (sniegs, sals) to nepieļauj;
    11. patvaļīgi pārvietot laukumā esošo aprīkojumu un inventāru;
    12. sporta laukumos ar segumu ienākt un uzturēties ar apaviem, kas bojā segumu (futbola spēles apavi āra laukumiem, vieglatlētikas naglu apavi, augstpapēžu apavi u.tml.), ienākt un uzturēties dubļainos apavos;
    13. izmantot skaņu iekārtas publiskai mūzikas atskaņošanai, ja tas traucē citiem apmeklētajiem, izņemot Pašvaldības rīkotos vai ar Dobeles novada Sporta pārvaldi saskaņotos publiskos pasākumos;
    14. atrasties stadionos ārpus tā noteiktā darba laika, izņemot Pašvaldības rīkotos vai ar Dobeles novada Sporta pārvaldi saskaņotos publiskos pasākumos.
15. Laukumu apmeklētāju pienākumi:
    1. ievērot laukumu apmeklēšanas laiku, ja tāds ir noteikts un iekšējās kārtības noteikumus;
    2. ievērot laukumu izmantošanas noteikumus, instrukcijas, drošības noteikumus, iekšējās kārtības noteikumus;
    3. vērsties pret jebkuriem Noteikumu pārkāpumiem, cenšoties tos novērst vai pārtraukt, neapdraudot savu vai citu personu dzīvību vai veselību. Nepieciešamības gadījumā par pārkāpumiem informēt atbildīgo darbinieku (stadionos) vai Pašvaldības policiju;
    4. atturēties no jebkādas darbības vai rīcības, kas traucē vai rada neērtības citiem apmeklētājiem un izraisa pamatotus iebildumus, apdraud savu vai citu apmeklētāju veselību;
    5. ievērot Pašvaldības pilnvaroto darbinieku vai Pašvaldības policijas darbinieku norādījumus un pamatotas prasības.
16. Laukumu apmeklētāji paši atbild par personiskajām mantām un bez uzraudzības atstātām materiālām vērtībām.
17. Par nepilngadīgu personu atrašanos laukumos, drošību un Noteikumu ievērošanu atbild bērnu vecāki vai likumiskie pārstāvji. Nepilngadīgas personas, kuras sasniegušas 14 gadu vecumu, par atrašanos laukumos, drošību un Noteikumu ievērošanu atbild paši.
18. **Atbildība par Noteikumu neievērošanu**
19. Par Noteikumu 11. punktā noteikto prasību pārkāpumiem personas var tikt administratīvi sodītas ar brīdinājumu vai naudas sodu no divām līdz divdesmit naudas soda vienībām.
20. Administratīvā pārkāpuma procesu līdz administratīvā pārkāpuma lietas izskatīšanai par Noteikumu pārkāpšanu ir tiesīgas veikt Pašvaldības policijas amatpersonas.
21. Izskatīt administratīvā pārkāpuma lietas par Noteikumu pārkāpumiem, pieņemt lēmumus un piemērot Noteikumos paredzētos administratīvos sodus ir pilnvarota Dobeles novada domes Administratīvā komisija. Administratīvās lietas par Noteikumu pārkāpumiem, ko izdarījušas nepilngadīgas personas, izskata, pieņem lēmumus un piemēro Noteikumos paredzētos administratīvos sodus Dobeles novada domes Administratīvās komisijas bērnu lietu apakškomisija.
22. **Noslēguma jautājumi**
23. Atzīt par spēku zaudējušiem Tērvetes novada pašvaldības 2018. gada 31. maija saistošos noteikumus Nr.16 “Sabiedriskās kārtības saistošie noteikumi sporta un bērnu rotaļu laukumos”.
24. Noteikumi stājas spēkā nākamajā dienā pēc to publicēšanas oficiālajā izdevumā "Latvijas Vēstnesis".

Domes priekšsēdētājs I.Gorskis

Pielikums

Dobeles novada domes  
2022. gada 28. aprīļa  
saistošajiem noteikumiem Nr.16

**Dobeles novada brīvpieejas sporta un rotaļu laukumi, stadioni**

|  |  |  |  |  |
| --- | --- | --- | --- | --- |
| **Nr.**  **p.k.** | **Laukuma nosaukums** | **Adrese** | **Apsaimniekotājs** | **Piezīmes** |
| **1.** | **Stadioni** |  |  | Norobežota teritorija |
| 1.1. | **Dobeles stadions** | Tērvetes iela 1, Dobele, Dobeles novads | Dobeles novada Sporta pārvaldes struktūrvienība Dobeles sporta centrs | Norobežota teritorija |
| 1.2. | **Gardenes stadions** | Priežu iela 21, Gardene, Auru pagasts, Dobeles novads | Gardenes pamatskola | Norobežota teritorija |
| 1.3. | **Auces stadions** | E. Dinsberga iela 3, Auce, Dobeles novads | SIA “Auces komunālie pakalpojumi” | Norobežota teritorija |
| 1.4. | **Bēnes stadions** | Jelgavas iela 27, Bēnes pagasts, Dobeles novads | Bēnes pamatskola |  |
| 1.5. | **Kroņauces stadions** | Kroņauce, Tērvetes pagasts, Dobeles novads | Dobeles novada Sporta pārvaldes struktūrvienība Tērvetes sporta centrs | Norobežota teritorija |
| **2.** | **Multifunkcionālie āra sporta laukumi** |  |  |  |
| 2.1. | **Kroņauce** | Kroņauce, Tērvetes pagasts, Dobeles novads | Dobeles novada Sporta pārvaldes struktūrvienība Tērvetes sporta centrs | Norobežota teritorija |
| 2.2. | **Auce** | Jura Mātera iela, Auce, Dobeles novads | Auces vidusskola | Norobežota teritorija |
| 2.3. | **Bēne** | Bēnes pamatskolas kolas teritorija, Jelgavas iela 27, Bēne, Bēnes pagasts, Dobeles nov. | Bēnes pamatskola | Norobežota teritorija |
| 2.4. | **Augstkalne** | “Ezerpils”, Augstkalne, Augstkalnes pagasts, Dobeles novads | Augstkalnes pagasta pārvalde | Norobežota teritorija |
| 2.5. | **Dobele** | Tērvetes iela 1, Dobele, Dobeles novads | Dobeles novada Sporta pārvaldes struktūrvienība  Dobeles sporta centrs |  |
| **3.** | **Āra brīvpieejas sporta laukumi** |  |  |  |
| 3.1. | **Ķestermežs** | Meža prospekts 54, Dobele, Dobeles novads | Dobeles novada pašvaldība |  |
| 3.2. | **Annenieki** | Skolas iela 10, Kaķenieki, Annenieku pagasts, Dobeles novads | Annenieku pagasta pārvalde |  |
| 3.3. | **Bērzupes speciālā pamatskola** | Annenieku pagasts, Dobeles novads | Bērzupes speciālā pamatskola |  |
| 3.4. | **Jaunbērze** | Skolas iela 2, Jaunbērze, Jaunbērzes pagasts, Dobeles novads | Dobeles novada pašvaldība |  |
| 3.5. | **Lejasstrazdi** | “Stariņi”, Lejasstrazdi, Dobeles pagasts, Dobeles novads | Dobeles pagasta pārvalde |  |
| 3.6. | **Penkule** | “Annas”, Penkules pagasts, Dobeles novads | Penkules pagasta pārvalde |  |
| 3.7. | **Krimūnas** | Krimūnas, Krimūnu pagasts, Dobeles novads | Krimūnu pagasta pārvalde |  |
| 3.8. | **Kaķenieki** | Skolas iela 2, Kaķenieki, Annenieku pagasts, Dobeles novads | Annenieku pagastu pārvalde |  |
| 3.9. | **Zebrene** | Zebrene, Zebrenes pagasts, Dobeles novads | Dobeles novada pašvaldība |  |
| 3.10. | **Biksti** | “Gundegas”, Biksti, Bikstu pagasts, Dobeles novads | Dobeles novada pašvaldība |  |
| 3.11. | **Auri** | Skolas iela 8, Auru pagasts, Dobeles novads | Auru pagasta pārvalde |  |
| 3.12. | **Auri** | “Zaļkalni”, Auru pagasts, Dobeles novads | Dobeles Jaunatnes iniciatīvu un veselības centrs |  |
| 3.13. | **Īle** | “Mālnieki”, Īle, Īles pagasts, Dobeles novads | Dobeles novada pašvaldība |  |
| 3.14. | **Vītiņi** | Dārza iela 11, Vītiņi, Vītiņu pagasts, Dobeles novads | Dobeles novada pašvaldība |  |
| 3.15. | **Ķirpēni** | Ķirpēni, Auru pagasts, Dobeles novads | Auru pagasta pārvalde |  |
| 3.16. | **Bērze** | Bērzes ciems, Bērzes pagasts, Dobeles novads | Bērzes pagasta pārvalde |  |
| 3.17. | **Šķibe** | Šķibes ciems, Bērzes pagasts, Dobeles novads | Bērzes pagasta pārvalde |  |
| 3.18. | **Miltiņi** | Miltiņu ciems, Bērzes pagasts, Dobeles novads | Bērzes pagasta pārvalde |  |
| 3.19. | **Zelmeņi** | Zelmeņi, Tērvetes pagasts, Dobeles novads | Tērvetes pagasta pārvalde |  |
| 3.20. | **Labrenči** | Labrenči, Tērvetes pagasts, Dobeles novads | Tērvetes pagasta pārvalde |  |
| 3.21. | **Tērvetes pagasts** | Sanatorija, Tērvetes pagasts, Dobeles novads | Dobeles novada Sporta pārvaldes struktūrvienība Tērvetes sporta centrs |  |
| 3.22. | **Bukaiši** | “Stari”, Bukaiši, Bukaišu pagasts, Dobeles novads | Bukaišu pagasta pārvalde |  |
| **4.** | **Bērnu rotaļu laukumi** |  |  |  |
| 4.1. | **Dobeles pilsētas bērnu rotaļu laukumi** | **\_\_\_\_\_\_\_\_\_** | SIA “Dobeles namsaimnieks” |  |
| 4.2. | **Dobeles novada rotaļu laukumi** |  | Pagastu pārvaldes |  |

**Paskaidrojuma raksts**

**Dobeles novada domes 2022. gada 28. aprīļa saistošajiem noteikumiem Nr.16**

**„ Par sabiedrisko kārtību Dobeles novada stadionos, sporta laukumos un bērnu rotaļu laukumos”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu nepieciešamības pamatojums | Saskaņā ar [Administratīvo teritoriju un apdzīvoto vietu likumu](https://likumi.lv/ta/id/315654-administrativo-teritoriju-un-apdzivoto-vietu-likums) un veikto administratīvi teritoriālo reformu ar 2021. gada 1. jūliju ir izveidota jauna administratīvi teritoriālā vienība – Dobeles novads, kurā apvienoti Auces, Dobeles un Tērvetes novadi un izveidota jauna publiskā persona – Dobeles novada pašvaldība.  Administratīvo teritoriju un apdzīvoto vietu likuma Pārejas noteikumu 17.punkts nosaka, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim.  2018. gada 31. maijā Tērvetes novada dome izdevusi saistošos noteikumus Nr.16 “Sabiedriskās kārtības saistošie noteikumi sporta un bērnu rotaļu laukumos”.  Līdz ar to nepieciešams apstiprināt jaunus saistošos noteikumus “Par sabiedrisko kārtību Dobeles novada stadionos, sporta laukumos un bērnu rotaļu laukumos”(turpmāk – Noteikumi).  Izstrādājot Noteikums, ir vērtēta arī citu pašvaldību pieredze, nosakot regulējumu sabiedriskās kārtības jautājumos stadionos, sporta laukumos un bērnu rotaļu laukumos. |
| 2. Īss projekta satura izklāsts | Saistošie noteikumi nosaka sabiedrisko kārtību, kāda jāievēro Dobeles novada administratīvajā teritorija esošajos stadionos, sporta laukumos un bērnu rotaļu laukumos, paredzot administratīvo atbildību par Noteikumu pārkāpšanu. |
| 3. Informācija par plānoto projekta ietekmi uz pašvaldības budžetu | Pamatojoties uz Administratīvās atbildības likuma 263. panta sesto daļu, naudas sodus, kas piemēroti par Noteikumos paredzētajiem administratīvajiem pārkāpumiem, ieskaita Dobeles novada pašvaldības budžetā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvo pārkāpumu process veicams Administratīvās atbildības likumā noteiktajā kārtībā.  Administratīvā pārkāpuma procesu līdz administratīvā pārkāpuma lietas izskatīšanai par Noteikumu pārkāpšanu ir tiesīgas veikt Pašvaldības policijas amatpersonas.  Izskatīt administratīvā pārkāpuma lietas par Noteikumu pārkāpumiem, pieņemt lēmumus un piemērot Noteikumos paredzētos administratīvos sodus ir pilnvarota Dobeles novada domes Administratīvā komisija. Administratīvās lietas par Noteikumu pārkāpumiem, ko izdarījušas nepilngadīgas personas, izskata, pieņem lēmumus un piemēro Noteikumos paredzētos administratīvos sodus Dobeles novada domes Administratīvās komisijas bērnu lietu apakškomisija. Jautājuma izlemšanai par audzinoša rakstura piespiedu līdzekļu piemērošanu bērnam, lietas materiālus izskata speciālajā likumā noteiktajā kārtībā. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs I. Gorskis